Daniel Keyes
<s>Danijel Kiz (; Bruklin, 9. avgust 1927 – Boka Raton, 15. jun 2014) je američki pisac naučne fantastike koji se proslavio romanom Cveće za Aldžernona.</s>

<s>Biografija 
Danijel Kiz rođen je u Bruklinu, državi Njujork, a umro je 15. juna 2014. godine u Vest Palm Biču.</s><s>Pre nego što je počeo da piše, Kiz je kratko srudirao medicinu i bio član Američke mornarice.</s><s>Završio je 1950. godine psihologiju i 1961. godine master studije engleske i američke književnosti.</s><s>Radio je kao predavač engleskog jezika i kreativnog pisanja na Državnom univerzitetu Vejn u Detroitu i Univerzitetu u Ohaju.</s><s>Bio je i počasni član Udruženja pisaca naučne i epske fantastike.</s><s>Po romanu je 1968. godine snimljen film Čarli.</s><s>Posle toga je napravljen i mjuzikl, pozorišni komad, radio-drama i moderni ples.</s>

<s>Poznat je kao autor jedne značajne priče, ali ostaje kao izuzetno važno ime naučne fantastike.</s><s>Ova priča, kasnije pretočena u roman, postavila je neke od bitnih moralnih i etičkih dilema razvoja čovečanstva.</s><s>U nastavku svoje književne karijere Kiz nikad nije više dostigao takav uspeh kao na početku.</s><s>Ubrzo Kiz napušta polje interesovanja naučne fantastike i piše knjige vezane za ljudsku psihu.</s><s>Napisao je i dve dokumentarne knjige o prvoj osobi koja je oslobođena optužbi jer je višestruko podeljena ličnost (Umovi Bilija Maligana i Maliganovi ratovi: istinita priča).</s><s>Godine 1999. objavljuje autobiografiju pod nazivom Aldžernon, Čarli i ja: piščevo putovanje.</s>

<s>Bibliografija 
 Cveće za Aldžernona, kratka priča, 1959.</s><s>Cveće za Aldžernona, roman,  1966.</s><s>Zatrovani čovek, poznat i kao Dodir, 1968.</s><s>Peta Sali, 1980.</s><s>Umovi Bilija Maligana, 1981.</s><s>Razotkrivanje Klaudije: istinita priča o serijskom ubici, 1986.</s><s>Sabrane priče Danijela Kiza, 1989.</s><s>Dok nas smrt ne rastavi, 1990.</s><s>Maliganovi ratovi: istinita priča, 1994.</s><s>Aldžernon, Čarli i ja: piščevo putovanje, 1999.</s>

<s>Nagrade 
 1960: Nagrada Hugo za priču Cveće za Aldžernona
 1966: Nebjula nagrada za roman Cveće za Aldžernona
 2000: Proglašen je autorom emeritusom od strane Američkog društva pisaca naučne i epske fantastike
 2014: Nagrada za životno delo</s>

<s>Reference</s>

<s>Literatura 
 Carroll, P. (1992).</s><s>"I Cant Read I Wont Read": Will's Moment of Success.</s><s>The English Journal, 81(3), 50-52. doi:10.2307/820197
 Johnson, B. (1975).</s><s>The Outsiders.</s><s>The English Journal, 64(1), 84-85. doi:10.2307/814424
 Wolk, A. (1990).</s><s>Challenge the Boundaries: An Overview of Science Fiction and Fantasy.</s><s>The English Journal, 79(3), 26-31. doi:10.2307/819230</s>

<s>Spoljašnje veze
 Official website<---no longer online</s>

<s>Američki pisci
SF-pisci</s>

